**Sekiro: Shadows Die Twice** on From Softwaren kehittämä ja Activisionin julkaisema toimintaseikkailupeli. 
Peli on julkaistu 22. maaliskuuta 2019 PlayStation 4:lle, Windowsille ja Xbox Onelle.

Pelin sanotaan olevan Tenchu-pelisarjan henkinen jatko-osa, mutta siinä on myös viittauksia *Dark Souls*-, *Bloodborne-* ja *Demon’s Souls* -pelisarjoihin, kuten peleistä tunnettu haastava vaikeus-aste, sekä lepäämispaikkoina toimivat rukouspatsaat, jotka vastaavat *Dark Souls* -sarjan nuotioita.

Peli voitti vuoden 2019 Game of the Year -palkinnon.

Tarina
------

Peli sijoittuu 1500-luvun Sengoku-ajan Japaniin, jolloin Japanissa oli klaanien välisiä sotia. Päähenkilö on Sudeksi kutsuttu, muinaista Hirata klaania palveleva shinobi, jonka elämäntehtävä on suojella klaanin nuorta prinssi Kuroa. Ashina-vihollisklaani kuitenkin tarvitsee prinssi Kuron itselleen pysyäkseen vallassa, joten Ashina-vihollisklaanin soturit kidnappaavat nuoren prinssin.

Peli alkaa kun eräänä yönä Susi yrittää pelastaa Kuron murtautumalla Ashina-klaanin linnakkeeseen, ja miltei onnistuu tässä kunnes Ashina klaanin prinssi, pelin antagonisti Genichiro Ashina piirittää Suden ja nuoren Kuron kesken näiden pakoyrityksen. Tästä seuraa Suden ja Genichiron välinen miekkailu, joka päättyy siihen, että Susi menettää vasemman kätensä ja kuolee, samalla kun Genichiro nappaa prinssi Kuron kiinni ja vie tämän takaisin Ashina-klaanin linnakkeeseen. Tilanteen sivusta nähnyt puuveistäjänä tunnettu buddhalainen munkki raahaa Suden ruumiin pyhälle temppelille, mutta kun hän siunaa Suden ruumiin, Suden elintoiminnot yllättäen palaavat. Täten puunveistäjä antaa Sudelle menetetyn vasemman käden tilalle oman käsiproteesinsa. Kun Susi lopulta herää, munkki kertoo hänelle että hän on todennäköisesti herännyt takaisin henkiin siunatun, pyhän veren takia, jonka Susi on mysteerisesti saanut itselleen. Tämän pyhän veren takia Susi herää aina takaisin henkiin rukouspatsaalle, kun hän kuolee.

Siunauksen saattamana Susi lähtee vaaralliselle matkalle etsimään prinssi Kuroa Ashinan valtakunnasta, josta hän yrittää pelastaa prinssin hinnalla millä hyvänsä, mutta matkan aikana hän saa tietää että tämä siunaus on samalla myös kirous, sekä uhraus. Siunauksen takia Susi nimittäin levittää matkansa aikana dragonrotiksi (suom. lohikäärmeiden mätä) kutsuttua tappavaa sairautta, ja tämä sairaus leviää sitä laajemmalle, mitä useampia kertoja Susi kuolee. Täten Suden on uhrattava kaikki ympärillään olevat ihmiset pelastaakseen prinssi.

Kun Susi tapaa matkan aikana salaperäisen salamurhaaja Tengun Ashinan linnakkeen porteilla, hän saa liikanimekseen "Sekiro", joka tarkoittaa yksikätistä sutta.

Pelaaminen
----------

Peli on toimintaseikkailupeli, joka yhdistää toimintaroolipelien, ja hiiviskelypelien elementtejä. Pelissä ei voi tehdä omaa hahmoa, niin kuin From Softwaren edellisissä peleissä, koska tarinan Susi on pelin protagonisti. Täten peli on myös täysin yksinpelattava eikä pelissä ole verkkopeliominaisuutta, ja pelaajahahmon ulkonäön muokkaus on rajatumpaa kun From Softwaren edellisissä peleissä.

Pelaajan on mahdollista olla vihollisilta piilossa, hiiviskellä vihollisten ohitse tai suorittaa tappava isku hyökkäämällä vihollisen yläpuolelta tai takaa. Vihollisilta voi saada esineitä sekä kartuttaa taitopisteitä, joilla voi lisätä päähenkilön kykyjä.

  

Pelaajan on myös mahdollista löytää kultaa, jonka avulla käydä kauppaa kauppiaiden kanssa, sekä päivittää proteesi-työkaluja puunveistäjän temppelissä. Maailman tutkiminen on isossa osassa peliä, koska peli sisältää piilotettuja alueita ja kulkureittejä. Pelaaja voi vakoilla, salakuunnella vihollisten puheita ja lukea esineissä olevia vihjeitä löytääkseen maailmaan piilotettuja salaisuuksia, sekä oppiakseen vihollisten heikkouksia.

Pelin vihollistyypit jakautuvat tavallisiin vihollisiin, mini boss-vihollisiin ja boss-vihollisiin. Tavalliset viholliset kuolevat yhdestä kuoliniskusta, tai kun niiden kuntopisteet loppuvat. Mini boss-viholliset muistuttavat usein tavallisia vihollisia, mutta taistelevat eri tavalla ja tarvitsevat usein monta kuoliniskua. Boss-viholliset ovat vaikeita ja uniikkeja vihollisia, jotka saavat uusia kykyjä taistelun aikana ja antavat voitokkaalle pelaajalle merkittäviä palkintoja. 

Pelin taisteluissa keskeisenä ominaisuutena on peliä varten kehitetty asentomekaniikka (engl. *posture*), jossa sekä päähenkilöllä että vihollisilla on tietty raja iskujen torjumisyrityksille. Mikäli hahmon asento loppuu kesken taistelun, tapahtuu "asennon murtuminen" (engl. *posture break*), mikä pudottaa henkilön tasapainosta ja sallii tehdä kuoliniskun (engl. *deathblow*). Vihollisten tekemiä iskuja voi torjua sivuun (engl. *parry*) ajoittamalla torjumisen tarkasti, jolloin vastustajan asento murtuu nopeammin. Hahmojen asennon palautuminen nopeutuu torjunta-asennossa, ja hidastuu, kun hahmon elämäpisteet putoavat. 

Jotkut viholliset pystyvät tekemään erikoisiskuja, jolloin näytölle ilmestyy "vaaramerkki", joka varoittaa tulevasta erikoisiskusta. Tällaisia iskuja ovat matalat iskut, pisto- ja lävistysiskut sekä kiinniotto ja paini-iskut. Näitä iskuja ei voi aina torjua normaalein menetelmin, vaan ne vaativat pelaajalta erityisreaktioita. Mataliin iskuihin on tarkoitus vastata loikkaamalla iskun ylitse. Pisto- ja lävistysiskuihin on mahdollista vastata joko tekemällä sivuttaisloikka tai sitten tekemällä niin kutsuttu "Mikiri-torjunta". Mikäli Mikiri-torjunta onnistuu täydellisesti, Susi potkaisee vihollisen aseen syrjään, mutta tämä on huomattavasti haastavempaa kun normaali torjunta. Jos vihollinen yrittää ottaa Sekirosta kiinni, tai yrittää käyttää pelaajaan paini-otetta, pelaaja ei pysty mitenkään torjumaan tällaista iskua, vaan pelaajan täytyy väistää isku kokonaan.

Pelaaja voi käyttää päähenkilön omia erikoisiskuja ja taktiikoita käyttämällä tämän käsiproteesia, johon on kytketty monenlaisia aseita ja työkaluja. Käsiproteesin avulla on muun muassa mahdollista käyttää koukkuvaijeria, jonka avulla päähenkilö voi kiipeillä korkeille paikoille, heittää vihollisia päin kipinöivää ruutia, joka lamauttaa vihollisten näkökyvyn ja ajaa eläintyyppiset viholliset paniikkiin, tai sitten esimerkiksi käyttää proteesiin kiinnitettyä taiteltavaa kilpeä, joka tehostaa hetkellisesti päähenkilön asentoa. Pelaaja voi löytää uusia käsiproteesiaseita ja työkaluja tutkimalla pelin maailmaa. Proteesin ominaisuuksien käyttö vaatii pyhitettyjä merkkejä, joita on kerralla rajallisesti käytettävissä.

Pelaajan on myös mahdollista tehdä paljon vahinkoa vihollisiin silloin kun he eivät ole tiedostaneet päähenkilön läsnäoloa, muun muassa lähestymällä vihollisia takaa ja tappamalla nämä ennen kuin ne huomaavat tai ehtivät hälyttää päähenkilön olevan lähellä.

Päähenkilö voi palata henkiin kerran ennen varsinaista kuolemaa. Ensimmäisen kuoleman jälkeen viholliset eivät kiinnitä enää huomiota päähenkilöön, jolloin pelaajalla on uusi tilaisuus pysyä piilossa. Ensimmäisen kuoleman jälkeen pelaaja voi valita palaako henkiin samalla paikalla vai lepopaikalla. Toisen kuoleman jälkeen päähenkilö palaa lepopaikalle. Jatkuvasti henkiin herääminen aiheuttaa dragonrot-sairauden pahenemisen.

Kun pelaajan hahmo kuolee, hän yleensä menettää puolet kantamastaan kullasta sekä kykypisteistä. Tämän voi estää prosenteilla mitatulla mahdollisuudella saada "unseen aidiksi" (suom. *näkymättömäksi avuksi*) kutsuttua apua, joka vähentää pelaajan menettämien resurssien määrää, mutta jonka todennäköisyys pienenee dragonrot-sairauden vaikutuksesta. Mikäli pelaaja kuolee harvoin, dragonrot-sairaus on lievempi. Dragonrot-sairaus voi levitä pelaajan kohtaamiin henkilöihin sitä herkemmin mitä useammin pelaaja kuolee palaamatta takaisin henkiin. Sairaus voi rajoittaa tehtävien saamista sekä läpäisyä, jos tehtävien keskeiset NPC-hahmot ovat saaneet tartunnan.

Vastaanotto ja palkinnot
------------------------

Sekiro: Shadows Die Twice voitti vuoden 2019 parhaan videopelin tittelin TGA-tapahtumassa 13.12.2019. Samalla peli voitti gaalan parhaan toimintaseikkailupelin palkinnon. Vuoden 2019 lopussa Sekiro: Shadows Die Twice voitti Steam Awardsin vuoden paras videopeli -palkinnon. 
Tätä ennen Sekiro: Shadows Die Twice oli palkittu myös Sonyn omassa Playstation pelitapahtumassa ja peli on saanut myös Metacritic sivuston Must Play kunniamerkin.

VideoGamer sivuston kriitikko Josh Wise kuvaili peliä kauniiksi, julmaksi ja liikuttavaksi. Hän antoi pelille täydet 10/10 pistettä. 
Telegraph-lehden toimittaja Tom Hoggins antoi pelille täydet pisteet ja kutsui From Software -pelitaloa verrattomaksi.
IGN sivuston toimittaja Brandin Tyrrel kehui peliä suorastaan ihmeelliseksi ja antoi sille 9,5/10 pistettä.  PCGAMER sivuston Tom Senior kehui pelin miekkailumekaanikoita sensaatiomaiseksi ja antoi pelille 92/100 pistettä. Sekiro sai Muropaketin arvostelussa 4/5 tähteä.

Lähteet
-------

1. ↑  From Softwaren ja Activisionin haastattelu Sekiro pelin julkaisemisesta. FrontlineJP.  "Conkey says that Activision is mainly involved with the publishing of the game outside of Asia (including Japan)"  (englanniksi)
2. ↑  Artikkeli: Shadows Die Twice Began Life as a New Tenchu Game VGR.  "of course Tenchu was an IP with that history; that was the original impetus for this project."  (englanniksi)
3. ↑  Estus flask equivalent confirmed, fog gates confirmed (Sumuseinät, sekä estus-parannussysteemit ovat tuttuja Demon's Souls-, Dark Souls- ja Bloodborne-pelisarjoista.) VICE.  (englanniksi)
4. ↑  Gamer Guru: Is Sekiro Really More Difficult Than Dark Souls? (mp4) *4.4.2019*. YouTube:  Gamer Guru.  (englanniksi)
5. 1 2 3  The Game Awards: Videoleike Sekiro pelin voitosta (mp4) *The Game of The Year 2019 - Sekiro Shadows Die Twice Wins GOTY 2019 (The Game Awards 2019)*.  13.12.2019. YouTube:  Zanar Aesthetics.  (englanniksi)
6. 1 2  Rafael Antonio Pineda: Animenewsnetwork artikkeli Sekiro pelin voitosta. *Sekiro Wins Game of the Year at The Game Awards 2019*.  13.12.2019. Animenewsnetwork:  Animenewsnetwork.  (englanniksi)
7. ↑  From Software: Sekiro: Shadows Die Twice - Opening Cinematic (mp4) (Kohtauksesta löytyy ensimmäinen kerta kun päähenkilöä kutsutaan Sudeksi. Hänen lähimmäiset liittolaiset kutsuvat häntä Sudeksi, kun taas Ashina klaanin korkea-arvoisimmat hahmot kutsuvat häntä joko Sekiroksi, tai shinobiksi.)  1:37. Activision.
8. 1 2 3  Michael Futter: ‘Sekiro: Shadows Die Twice’ is Signature From Software Minus the Multiplayer  12.6.2018. Variety. Viitattu 22.3.2019.
9. ↑  VaatiVidya: VaatiVidyan näkemys pelin tarinasta. *1.7.2018*. YouTube:  VaatiVidya.  (englanniksi)
10. ↑  The Completionist: Sekiro: Shadows Die Twice | FIRST LOOK | The Completionist (Kohdassa 0:33 kerrotaan pelin antagonistin nimi) *6.3.2019*. The Completionist.  (englanniksi)
11. ↑  LobosJr: Sekiro Reveals/Discussion *6.3.2019*.  kohdassa 8:52 kerrotaan miten pelin tarina alkaa.. LobosJr.  (englanniksi)
12. 1 2 3  From Software: Sekiro: Shadows Die Twice pelin toinen traileri *10.6.2018*. Activision.  (englanniksi)
13. 1 2 3  VaatiVidya: The First Five Hours of Sekiro: Shadows Die Twice (Dragonrot sairaus selitetty kohdassa 7:13. Unseen aid selitetty kohdassa 7:00. Vakoileminen ja salakuunteleminen selitetty kohdassa 1:57. Kohdassa 4:20 näkyy miten tutkimalla löytää uusia proteesiaseita.) *youtube.com*.  (englanniksi)
14. ↑  HoTop GaminG: How Sekiro Got His Name Sekiro Shadows Die Twice (mp4) *22.3.2019*. YouTube:  HoTop GaminG.  (englanniksi)
15. ↑  Keza MacDonald: Sekiro Is Way Better When You Stop Playing It Like A Souls Game  25.3.2019. Kotaku. Viitattu 29.3.2019.
16. 1 2 3  Edwin Evans-Thirlwell: Sekiro: Shadows Die Twice review - a stripped and scarred masterpiece  28.3.2019. Eurogamer. Viitattu 29.3.2019.
17. ↑  PlayStation: Sekiro: Shadows Die Twice - Mikiri Counter | PS4 (mp4) *29.3.2019*. PlayStation.
18. ↑  PC Gamer: Sekiro's brutal difficulty demands you relearn how to play a Souls game PC Gamer.  ""Everything in the game appears to be blockable, save for a few specific attacks that are marked with a scarlet, flashing Japanese character for "DANGER." In those moments you pivot to a dodge, or a roll, or a jump.""  (englanniksi)
19. ↑  PlayStation: Sekiro: Shadows Die Twice - Gameplay Walkthrough | PS Underground *22.9.2018*. PlayStation.  (englanniksi)
20. ↑  Ben Kuchera: No, you don’t have to restart your Sekiro game due to Dragonrot  25.3.2019. Polygon. Viitattu 29.3.2019.
21. 1 2 3 4 5  Jordan Ramée: Sekiro Death Guide: Here's How Dragonrot And Resurrections Affect Your Journey  28.3.2019. GameSpot. Viitattu 29.3.2019.
22. ↑  Steam: [ Steam
-palkinnot] *Steam*.  31.12.2019. Steam:  Steam.  (englanniksi)
23. ↑  Playstation: Playstation Awards 2019 video (mp4) (Sekiro peli saa Playstation palkinnon kohdassa 54:10) *PlayStation Awards 2019*.  3.12.2019. YouTube:  Sony.  (englanniksi), Japani
24. ↑  Metacritic: Sekiro: Shadows Die Twice PS4 version Metacritic sivu (Kunniamerkki näkyy pelin kansikuvan kohdalla.) *Sekiro: Shadows Die Twice PlayStation 4*.  22.3.2019. Metacritic:  Metacritic.  (englanniksi)
25. ↑  Josh Wise: Sekiro: Shadows Die Twice pelin arvostelu (VideoGamer) *Sekiro: Shadows Die Twice review*.  26.3.2019. VideoGamer:  VideoGamer.  (englanniksi)
26. ↑  Tom Hoggins: Telegraph lehden artikkeli Sekiro pelistä *Telegraph*.  25.3.2019. Telegraph:  Telegraph.  "From Software remain peerless."  (englanniksi)
27. ↑  Brandin Tyrrel: IGN sivuston arvostelu Sekiro pelistä. *IGN*.  21.3.2019. IGN:  IGN.  "that's something amazing all its own."  (englanniksi)
28. ↑  Tom Senior: PCGamer sivuston arvostelu Sekiro pelistä *Sekiro: Shadows Die Twice review*.  25.3.2019. PCGamer:  PCGamer.  "action game with sensational sword combat"  (englanniksi)
29. ↑  Hämäläinen, Tuukka: Arvostelu: Sekiro: Shadows Die Twice on lähes viiden tähden toimintapeli – Vain tunnelmaa ja tarinaa jää kaipaamaan  28.3.2019. Muropaketti. Viitattu 29.3.2019.

Aiheesta muualla
----------------

* *Sekiro: Shadows Die Twice* MobyGamesissa (englanniksi)
* *Sekiro: Shadows Die Twice* Internet Movie Databasessa. (englanniksi)
* Peli viralliset kotisivut (englanniksi)